Mažeikių kultūros centras

Saulius Prūsaitis EINAM ŠOKT
2025-12-26 18:00 (Europe/Vilnius)
Pasiimk pačią smagiausią nuotaiką!
Pasikviesk pačius geriausius draugus!
Apsirenk patį ryškiausią drabužį!
BILIETAI

TEATRO ŽVAIGŽDĖS
2025-12-29 18:00
BILIETAI

„Teatro Žvaigždės“ — gyvo garso koncertas su komedijos prieskoniu, kuriame aktoriai Jokūbas Bareikis ir Oneida Kunsunga kartu su profesionalia muzikantų grupe atgaivins gražiausius teatro, kino ir bardų kūrinius. Tai šilti, nuoširdūs ir kartu linksmi pasirodymai: dainos, užkulisinės istorijos, teatriniai etiudai, improvizacijos ir interaktyvūs momentai su žiūrovais, kurių dėka kiekvienas vakaras tampa unikalus. Speciali scenografija ir šviesų dizainas kurs šventišką žiemos švenčių nuotaiką — idealų gruodžio koncertų turui.

Kodėl verta ateiti:
– Žinomi aktoriai: Jokūbas Bareikis ir Oneida Kunsunga su profesionalia muzikantų ir vokalisčių grupe;
– Repertuaras: populiariausi lietuviški teatro, kino ir bardų hitai, prisiminimų kupinos dainos ir užkulisinių pasakojimų istorijos;
– Interaktyvumas: improvizacijos, etiudai ir įtraukiantys dialogai su publika;
– Šventinė atmosfera: speciali scenografija ir šviesų dizainas;
– Išskirtinis ir vienintelis turas, kuriamas specialiai kalėdiniam laikotarpiui.

Rezervuokite bilietus ir pasitikite šventes su „Teatro Žvaigždėmis“ — vakaru, kuriame juoksimės, dainuosime, o kartais nubrauksime ir ašarą.

A|CH premjera KARALIŲ PASAKA
2025-12-30 19:00
BILIETAI
PREMJERA „KARALIŲ PASAKA“
pagal Mikalojaus Konstantino Čiurlionio ir kitų lietuvių kompozitorių muziką

Režisierė-choreografė ir libreto autorė – Anželika Cholina
Scenografas – Marijus Jacovskis
Kostiumų dailininkė – Olga Filatova-Kontrimienė
Šviesų dailininkas – Eugenijus Sabaliauskas
Videomenininkas – Tomas Stonys

Spektaklyje dalyvauja 32 Anželikos Cholinos šokio teatro, Lietuvos nacionalinio operos ir baleto teatro ir Kauno valstybinio muzikinio teatro solistai bei ACH Jaunimo trupės artistai.

„Karalių pasaka“ – epinis, poetiškas šokio spektaklis, kuriame jautriai ir dramatiškai atsiskleidžia neeilinė, plačiau vis dar per mažai žinoma Mikalojaus Konstantino Čiurlionio gyvenimo istorija. Spektaklio pagrindiniai veikėjai – ne tik pats Čiurlionis trijuose savo gyvenimo amžiuose ir ne tik svarbiausios jo gyvenimo moterys (pirmoji meilė Marija Moravska, mecenatė Bronislava Volman, Čiurlionio žmona Sofija Kymantaitė), bet ir Čiurlionio esybė – jo KŪRYBA. Spektaklyje atgis ypatingas ir gilus Čiurlionio pasaulis, tapęs jam kančia ir Dievo dovana viename, kurį įkūnys 25 ACH teatro Jaunimo trupės artistės.

„Šiame kūrinyje man svarbu maksimaliai tiksliai atkurti Čiurlionio-žmogaus psichologinį portretą, jo santykį į kūrybą, jo gyvenimo moteris, jo ankstyvą tragišką likimą, kai siela jo, laiku nepripažinta, paskendusi nepritekliuje ir tamsoje, palieka šį pasaulį anksčiau nei kūnas…“ – pasakoja spektaklio režisierė, choreografė ir libreto autorė Anželika Cholina.

„Karalių pasakos“ muzikinis audinys – kupinas švelnios lietuviškos dvasios. Čia surinktos gražiausios Čiurlionio muzikos kūrinių interpretacijos, taip pat lietuvių kompozitorių muzikinės dedikacijos Čiurlioniui.

„Šis spektaklis – lyg priminimas mums apie didžio Lietuvos genijaus kūrybą ir jos reikšmę. Jame siekiau kiek įmanoma autentiškiau perteikti dramatišką Čiurlionio gyvenimo istoriją, todėl tikiu, kad nacionalinės temos svarba, kūrinio režisūriniai sprendimai, choreografija, estetika ir prasmė pervers žiūrovų sielas, o sujaudintos širdys neš žinią iš lūpų į lūpas, kurdamos šio spektaklio išliekamąją vertę ateities kartoms…“ – sako Anželika Cholina.

Šokio spektaklio „Karalių pasaka“ premjera ne tik vainikuos jubiliejinį – 25-ąjį ACH teatro sezoną, bet ir taps vienu svarbiausių Lietuvoje šiemet minimų M. K. Čiurlionio 150-ies gimimo metų kultūrinės programos akcentų.

Toliau aktyviai skatindami kultūros mecenatystės tradiciją Lietuvoje, kviečiame prisidėti prie nepriklausomo, savo lėšomis išlaikomo ACH teatro ateities ir į visus mūsų spektaklius pirkti specialųjį, brangesnį nei įprasta MECENATO BILIETĄ. Jūsų paramos dėka mūsų teatras gali planuoti naujas premjeras, išlaikyti profesionalią artistų trupę, leistis į gastroles po visą Lietuvą, net ir į atokesnius šalies regionus, kur profesionalusis scenos menas yra mažai pasiekiamas. Ačiū, esamiems ir būsimiems ACH teatro rėmėjams!

Be to, 25-jojo jubiliejinio ACH teatro sezono proga ėmėmės lyderystės edukuoti visuomenę ir auginti jaunąją kultūros mecenatų kartą, todėl dar pernai paskelbėme naują iniciatyvą, skirtą visiems 15-24 metų jauniems žmonėms. Nuo šiol jie visuose ACH teatro spektakliuose, šalia ypatingų Mecenato bilietų, turi ir ypatinguosius savo ATEITIES MECENATO BILIETUS. Šiuos bilietus jaunimas gali įsigyti su jau pritaikyta 50 proc. nuolaida, o atvykus į spektaklį kartu su bilietu prašysime pateikti tik amžių įrodantį asmens dokumentą.

Trukmė: 100 min.

www.ach.lt

Trijų Karalių sveikinimas
2026-01-06 10:30 - 17:00
Kviečiame susitikti Trijų Karalių šventėje – pasveikinti, pabūti kartu ir išlydėti Kalėdų Senelį iki kitų metų

Miuziklas EGLĖ ŽALČIŲ KARALIENĖ
2026-01-09 18:00
BILIETAI
Vienas populiariausių lietuviškų miuziklų „Eglė žalčių karalienė“ skelbia žiemos turą po Lietuvą.
Kūrinio kompozitorius – Rokas Radzevičius, libreto autorė – Aistė Smilgevičiūtė.
Miuziklo „Eglė žalčių karalienė“ parodymai: 12 06 – Klaipėdoje, Žvejų rūmuose, 12 14 – Vilniuje, koncertų salėje „Compensa“, 12 17 – Alytaus kultūros centre, 12 20 – Marijampolės kultūros centre, 12 28 – Palangos koncertų salėje, 01 04 – Kauno sporto halėje, 01 09 – Mažeikių kultūros centre, 01 11 – Šiauliuose, koncertų salėje „Saulė“.
Pagrindinius vaidmenis miuzikle atlieka Aistė Smilgevičiūtė (Eglė) ir Jeronimas Milius (Žaltys).
Taip pat scenoje išvysite: Nedą Malūnavičiūtę (Gegutė), Vladą Kovaliovą (Eglės brolis), Kariną Krysko (Eglės sesė), Tadą Juodsnukį (Žalčio brolis), Teresę Andrijauskaitę/Milda Andrijauskaitę (Jūros laumė), Eglės vaikus ir šokėjų trupę.
Nuostabaus grožio miuziklo „Eglė žalčių karalienė“ muzika nuo pat pirmų akimirkų užburia žiūrovą, įtraukia į magišką mitų ir pasakų pasaulį, kuriame kiekvienas atpažins klasika tapusią legendą ir atras naujų motyvų, kurie ryškiai atsispindi tautosakoje.
„Eglės žalčių karalienės“ istorija – daugiaprasmė ir daugialypė. Joje užkoduoti visi pagrindiniai žmogiškieji jausmai, dvasinės dilemos, kasdieniai teisingi bei klaidingi pasirinkimai.
Ši lietuvių liaudies pasaka tapo tokia artima ir visų mylima, nes ji – apie kiekvieną mūsų.

Virginijaus Šimoliūno tapybos parodos atidarymas
2026-01-10 16:00

Sausio 13-oji – Laisvės gynėjų diena
2026-01-13 08:00 - 20:00

Spektaklis vaikams „Batuotas katinas“
2026-01-17 12:00
BILIETAI
Muzikinis spektaklis vaikams ,,Batuotas katinas” tik Raganiukės teatre!
Iš ciklo „Geriausi pasaulio pasakų kūrėjai vaikams“.
– Tu apsiauki batelius ir keliauki…
– Pas ką?
– Pas Batuotą katiną!
Spektaklis pastatytas pagal prancūzų pasakoriaus Šarlio Pero (Charles Perrault) pasaką. Čia sutiksite išmintingą ir šmaikštų katiną, jo šeimininką paprastą vaikiną Laucių, Princesę, visai nebaisų Žmogėdrą ir dar kitus. Gudrusis katinas moko vaikus, jog kiekvieną keblią gyvenimo situaciją galima išspręsti. Tereikia trupučio kantrybės, išminties – ir visi rūpesčiai bus įveikti. Murkiantis šmaikštuolis katinas nepaliks abejingo net ir didžiausio dienos paniurėlio!

Kodėl verta pamatyti „Batuotą katiną“?
Viena mylimiausių visų laikų pasakų – scenoje!
Pagal Šarlio Pero klasikinę pasaką pastatytas spektaklis džiugina ir vaikus, ir suaugusiuosius – čia net Žmogėdra nebaisus!
Linksmas, išmintingas ir kupinas nuotykių
Gudrusis katinas išmokys, kaip išsisukti iš bet kokios situacijos, o jo šmaikštumas privers nusišypsoti net didžiausią niurzgą.
Herojai, kuriuos norisi sutikti dar kartą
Laucius, Princesė, Katinas ir kiti personažai įtrauks į stebuklingą pasaulį, kur viskas įmanoma.

Režisierė – R. Urbonavičiūtė.
Kostiumų dailininkė – R. Duden
Garso ir šviesos technikas – G. Miliauskas
Vaidina: P. Liubinas, L. Vinciūnaitė, A. Krampaitė, Selina.
Vienos dalies spektaklis. Trukmė 55 min.
N- 3 Spektaklis skirtas vaikams nuo 3 metų.

VITA ŽIBA STAND-UP „5 iš 10“
2026-01-17 18:00
BILIETAI
MAŽEIKIAI / VITA ŽIBA STAND-UP „5 iš 10”

Vita Žiba su STAND-UP programa „5 iš 10”
Gyvenimas peržengus 30-ies metų ribą – nebe toks žavus. Kol pasitikėjimas auga karjeroje – asmeniniame gyvenime jis vis dar tolygus nuliui. Vis dar jokios nuovokos kas ir kodėl aplink vyksta, todėl visą tai susidėjo į bajerius, kuriuos esu tikra išgyvenate ir jūs. Atvykstu pas jus su jau trečiuoju solo turu – 5 iš 10.
Bajeriai aštrūs – laukia jūsų ausų ir smegenų. Pasimatom!
Kartu bus apšildantis komikas, kuris irgi tars vieną, kitą žodį.

Miuziklas VELNIO NUOTAKA
2026-01-24 18:00
BILIETAI
Pirma. Geriausia. Legendinė. „VELNIO NUOTAKA“
Į sceną sugrįžta geriausias lietuviškas miuziklas „Velnio nuotaka“!
Jau per premjeras didžiausiose Lietuvos arenose pristatytas V. Ganelino ir S. Gedos miuziklas sulaukė milžiniško publikos susidomėjimo – bilietai tirpo vos atsiradę prekyboje. 2012-2013 metais pastatymas aplankė visus didesnius Lietuvos miestus, spektaklį pamatė daugiau kaip 30 tūkstančių žmonių ir abejingų jam nebuvo – po kiekvieno spektaklio žiūrovai braukė ašaras ir negailėjo audringų aplodismentų.

Kino filmas „Įsikūnijimas. Ugnis ir pelenai“ | N-13
2026-01-25 14:00, 2026-01-28 19:30
BILIETAI

Spektaklis URVINIS ŽMOGUS
2026-01-27 18:00
BILIETAI

„URVINIS ŽMOGUS”
Komedija
REŽISIERIUS: Dainius Kazlauskas
VAIDINA: Paulius Valaskevičius
NAUJA LEGENDINĖS KOMEDIJOS VERSIJA!
Komedija „Urvinis žmogus” pirmą kartą pastatyta Brodvėjuje 1996 metais tapo ilgiausiai scenoje išbuvusiu monospektakliu per visą Brodvėjaus istoriją. Nuo to laiko, milžiniško populiarumo susilaukęs kūrinys išplito visame pasaulyje ir buvo pristatytas daugiau nei 30-yje šalių. Lietuvoje spektaklis pirmą kartą parodytas 2005 metais. Skirtinguose mūsų šalies miestuose buvo parodyta virš 1000 kartų! Pagrindinį ir vienintelį personažą įkūnijo aktoriai Dainius Kazlauskas, Kostas Smoriginas, Darius Meškauskas, Vaidotas Martinaitis ir Giedrius Savickas.
Visiškai naujame spektaklio pastatyme „Urvinio žmogaus” vaidmenį atliks aktorius Paulius Valaskevičius, žiūrovams puikiai pažįstamas iš vaidmenų „Domino“ teatro spektakliuose „Vyrai pagal skelbimą“, „Kažkas čia ne taip“, televizijos projektuose „Dviračio žinios“, „Moterys meluoja geriau“, „Rimti reikalai“, „Monikai reikia meilės“, „Visi vyrai kiaulės“. Spektaklį režisuoja Dainius Kazlauskas, sukūręs žiūrovų pamiltas ir populiarias komedijas „Vyrai pagal skelbimą“, „Pianistai“, „Boeing Boeing“, „Psichai“ ar „Tobuli melagiai“
Komedija „Urvinis žmogus” nagrinėja veikiausiai niekada iš mados neišeisiančią temą – vyrų ir moterų santykius bei jų dinamiką. Spektaklyje atsiskleidžia šmaikštūs lyčių skirtumai gyvenimiškose situacijose, kuriose save atpažins tiek vyrai, tiek moterys. Ar kada susimąstėte, kodėl vyrai negali atlikti kelių užduočių vienu metu, o moterys taip širsta dėl ir vėl aptaškyto vonios veidrodžio? Dvidešimtmetį Lietuvos scenoje pasitinkančioje komedijoje „Urvinis žmogus” nagrinėsime neišsemiamą temą – vyrus, moteris ir jų santykius. Bandysime suprasti lyčių skirtumus, panašumus ir juoksimės iš gyvenimiškų situacijų, kuriose atpažinsim save. Sužinosime, kad, nors pasaulis keičiasi, mes vis dar sprendžiame tuos pačius klausimus nuo „urvinio žmogaus” laikų.
„Spektaklio temos – laikui nepavaldžios, bent jau tol, kol egzistuoja vyras ir moteris, jų santykiai ir lyčių skirtumai. Kiekvienas „Urvinio žmogaus” pastatymas remiasi šių dienų aktualijomis, todėl spektaklis nuolat evoliucionuoja. Jei matėte spektaklį prieš penkerius ar dešimt metų, dabar išvysite visiškai kitokias situacijas”, – įsitikinęs režisierius Dainius Kazlauskas.

Kino filmas „Milijonieriaus jubiliejus“ | N-13
2026-01-28 17:30

X tarptautinis mėgėjų teatrų festivalis gurmanams „Invazijos 2026“
2026-01-31 17:00

OKT / Vilniaus miesto teatras: ŠVENTOJI
2026-02-02 18:30
BILIETAI
OKT / Vilniaus miesto teatras: „Šventoji” (Rež. Eglė Jackaitė ir Oskaras Koršunovas)2026-02-02 18:30
Gandais ir mistika apipinta Marijos Egiptietės istorija – tai taškas, nuo kurio atsispiria spektaklio kūrėjai. Ši savo kūną priversta pardavinėti moteris, gyvenusi IV a. Aleksandrijoje, kartu su piligrimais keliavo į Jeruzalę. Visgi, vartai prie Šventojo kapo jai buvo užverti. Po to ji ilgus metus klajojo dykumoje, ieškodama atgailos ir ramybės.
Kaip galėtų atrodyti XXI amžiaus Marijos Egiptietės, klaidžiojančios po urbanizuotą „dykumą“ ir ieškančios išsilaisvinimo, istorija? Ar tapus labiau civilizuotai mūsų visuomenėje liko mažiau prievartos? Ar ji tapo labiau empatiška? Atlaidesnė? Tolerantiškesnė? Galiausiai, mažiau patriarchalinė?
Šiandien Marija Egiptietė gali būti kiekviena moteris – mama, dukra, sesuo, žmona, kasdien laviruojanti ta aštria riba tarp šventosios ir nuodėmingosios.
Šioje premjeroje OKT/Vilniaus miesto teatras kvies įžengti į dar vieną neištirtą ir šį kartą itin nepatogią, tačiau ypač svarbią X teritoriją. „Šventoji“ – tai prievartos teritorija, kurioje moteris, visą gyvenimą kentusi prievartą ir priklausomybę, atranda jėgų išeiti iš savo krizės ir pasirinkti kardinaliai kitokią gyvenimo kryptį. Tai spektaklis apie moters išgyvenimą radikalioje patriarchalinėje visuomenėje, kupinoje prievartos moteriai.

Inscenizacijos autoriai
Eglė Jackaitė, Kunigunda Dineikaitė, Dali Rust, Oskaras Koršunovas
Režisūra, choreografija, scenografija ir kostiumai
Eglė Jackaitė, Oskaras Koršunovas
Šviesos
Vilius Vilutis
Muzika
Gintaras Sodeika
Vaidina
Eglė Jackaitė

Muzikinis spektaklis STIPRESNĖ UŽ MEILĘ
2026-02-03 18:00
BILIETAISTIPRESNĖ UŽ MEILĘ
Gyvai tik vieną kartą jūsų mieste!
Muzikinė romantinė drama, kurios istorija prasideda ten, kur meilė susiduria su užmarštimi. Tai unikalus muzikinis spektaklis, jungiantis kino dramaturgiją, operetės eleganciją ir miuziklo emocinę jėgą. Šioje romantiškoje, kinemaotgrafiškoje dramoje skambanti muzika nuo F. Lehár elegancijos iki A. L. Webber dramatizmo — tampa vidine herojų kalba, jų neišsakytų jausmų atspindžiu.
Po penkerių metų sėkmės su spektakliu „Išsipildžiusios svajonės istorija“, kuris sužavėjo publikos širdis visoje Lietuvoje ir buvo parodytas net 70 kartų, Bella Vita teatras pristato naują, dar jautresnį muzikinį spektaklį – „Stipresnė už meilę“.
Naujasis spektaklis nukelia žiūrovus į Pirmojo pasaulinio karo metą, kurio centre – jaunos ir aistringos Sofijos bei garbingo karininko Armando meilės istorija. Tai pasakojimas ne tik apie romantišką ilgesį ir meilę, bet ir apie viltį, kuri gimsta iš skausmo, praradimo ir atkaklaus siekio surasti tai, kas brangiausia – vienas kitą.
Šioje istorijoje ypatingą vietą užima Emilija — moteris, užauginusi Sofiją ir išmokusi ją skristi aukštai net tada, kai pasaulis griūva. Emilija yra širdies balsas, vedantis Sofiją per tamsą ten, kur lieka tik tai, kas tikra. Trys likimai susipina tam, kad išsaugotų meilę.
Atėjus dienai, kai atrodo, viskas prarasta, paaiškėja: meilė prisimena daugiau nei žmogus, o širdis žino tiesą anksčiau už protą.
Tai istorija apie moterį, kuri nepasiduoda karo tylai, ir vyrą, grįžtantį be savo praeities.
Apie pažadus, kuriuos ištrynė karas, ir apie stipriausią jausmą – meilę, kurios nei ištrinti, nei pamiršti neįmanoma.
Scenoje susipina žinomos operetės ir miuziklo melodijos, kurios sustiprina personažų jausmus ir kuria įtaigią emocinę kelionę: nuo švelnios meilės iki gilių dvasinių atradimų, kurie triumfuoja prieš karą ir netektį. Čia dera klasikinės operetės motyvai, miuziklo dramaturgija ir emocionalus pasakojimas apie tai, kad meilė nugali net tada, kai atrodo viskas prarasta.
„Stipresnė už meilę“ – tai ne tik meilės istorija ir unikali romantinė muzikinė drama, bet ir žinutė mums visiems: kartais net tada, kai pasaulis griūna, reikia tikėti stebuklais ir eiti ten kur veda širdis.
Tai patyrimas, paliečiantis kiekvieną, kuris kada nors laukė, tikėjo ar mylėjo. Pajuskite ir išgyvenkite kartu Sofija ir Armandu kiekvieną akimirką, kiekvieną jų širdies virptelėjimą.
Spektaklį pristato muzikinio teatro Bella Vita trupė:
Gražina Skinderytė – Kurnickienė (sopranas) – Sofija, kurios vokalas ir sceninė charizma jau pelnė publikos meilę ne viename Bella Vita projekte.
Vytautas Kurnickas (tenoras) – Armandas, žinomas operos solistas, sukūręs per 20 pagrindinio tenoro vaidmenų, kuris kartu su Gražina sudaro įtaigų ir tarpusavyje derantį duetą.
Violeta Skierienė – atlikėja, kuri spektaklyje įkūnija Emilijos personažą. Violeta – kultūros profesionalė, kuri atskleidžia dar vieną savo talentą – sceninę raišką ir poetinį jautrumą.
Šis spektaklis kviečia ne tik operetės ir miuziklo mylėtojus, bet ir visus, kurie nori išgirsti turiningą, gilų ir gražų pasakojimą, kuris paliečia sielą ir atveria duris į žmogaus jausmų pasaulį.
Trukmė: 2 val. 15 min su viena pertrauka.

Komedija TEISMAS | N-13
2026-02-05 18:00
BILIETAI
Kas nenorėtų sužinoti visų antros pusės paslapčių? Kas, jeigu Teismas įpareigotų tas paslaptis atskleisti?
Teismas – pašėlusi vienos dalies komedija apie santuoką, ilgalaikių santykių iliuzijas, tiesą ir viską išduodančius… naujus apatinius.
Įtarimų apimta Žmona (Ineta Stasiulytė) pakviečia savo Vyrą (Kęstutis Cicėnas) valgyti varškės apkepo, bet vietoj pietų jie patenka tiesiai į Teismo rūmus, kur juos pasitinka Teisėja (Larisa Kalpokaitė).
Tiesos paieškos virsta absurdišku mūšiu, intymiausiomis namų paslaptimis ir krūva kaltinimų. Ar turėti paslapčių yra nusikaltimas? Kas namuose per stipriai užsuka agurkus? Ar skylė apatiniuose – įrodymas? Po perdėtomis emocijomis ir nepagrįstais kaltinimais slepiasi tikri jausmai, meilės ilgesys ir apgavystės. Juos visus išspręs Teismas!
Teismas – tai pilna tikro, nuoširdaus žmogiškumo komedija apie porų nesusikalbėjimą, vyrišką logiką, moterišką intuiciją ir norą bet kokia kaina būti “teisiu”. Tik ar tiesoje slypi tikroji meilė?
Spektaklis kviečia žiūrovus į juoko kupiną teismo salę, kurioje niekas nėra kaltas – ir visi vis tiek kalti, nes nori būti mylimi.

Režisierius – Justinas Krisiūnas, žinomas dėl žiūrovų pamėgtų kūrinių kine ir teatre.
Prodiuseris Matas Valiulis
Scenografija: Grigorijus Zundelovičius
Kostiumų dailininkė Marija Valeškaitė
Grimo dailininkė Vanesa Rimkutė
Vaidina Ineta Stasiulytė, Larisa Kalpokaitė, Kęstutis Cicėnas

Raimondas Šilanskas GAUDO
2026-02-07 18:00

LIUKABU | Koncertas „Kosminė dėlionė“
2026-02-08 11:30
BILIETAI

Antrasis „LiuKaBu“ albumas „Kosminė dėlionė“ įkvėptas nepaprasto, plataus tarsi kosmosas vaikų emocijų pasaulio: kartais kupino džiaugsmo ir lengvumo, o kartais – sudėtingo, savyje netelpančio virsmo, kuriam reikia žodžio, muzikos ar šokio, kad atrastų vietą širdyje.

Paslaptingoje mėnulio šviesoje, skambant ritmingam beatbox’o pulsui, atlikėjai Kamilė ir Bogis drauge su vaikais leisis į muzikinį pasakojimą, kuriame rinks ypatingą dėlionę. Kiekviena daina scenoje atvers vis kitą vidinės visatos dalį – judesio svarbą, drąsą būti savimi, jausmų trapumą ar ryžtą nesustoti, net kai vidinė šviesa trumpam prigęsta.

Koncertas „Kosminė dėlionė“ kvies prisiminti, kad visos mūsų emocijos yra svarbios didžiosios dėlionės dalys, o kiekvienas žmogus – unikalus ir ypatingas.
Po šio koncerto net mėnulis vakare šypsosis atpažinęs savo draugus, nes mes visi kartais užtemstame, tačiau kiekvienas iš naujo galime sužibėti.

IŠGIRSK IR PAMATYK: https://www.youtube.com/@liukabu

Dainų autorė bei atlikėja Kamilė Kielaitė ir Lietuvos vokalinės perkusijos (angl. beatbox) čempionas Bogis įtrauks į muzikinį nuotykį, kuriame norisi dainuoti, šokti, dūkti ir pabūti drauge dar kiek ilgėliau. Interaktyviuose koncertuose ir interneto platybėse grupės muziką papildo minimalistinė, tarsi iš vaikų piešimo sąsiuvinio nužengusi animacija.

„LiuKaBu“ kūrėjai – šilkinio balso savininkė Kamilė Kielaitė – Sienkievič ir Lietuvos vokalinės perkusijos (angl. beatbox) čempionas Bogdan Sienkievič Lietuvos scenoje jau pažįstami kaip grupė „Mannazz“. Melodingos elektroninės muzikos duetas, sulaukęs mažosios mūzos Liukos, pradėjo kurti ir mažiesiems klausytojams. O idėjinė „LiuKaBu“ vedlė ir pagrindinė kritikė dukrytė Liuka atsakingai prižiūri muzikinės kokybės bei pasaulėžiūros standartus.
Muzikinė programa subalansuota vaikams nuo 2 iki 10 metų, bet tinka nuo 0 iki 102 metų. Nors koncertuose mažieji klausytojai mokosi žiūrovo etiketo (pvz. nelipti ant scenos), „LiuKaBu“ pasirodymuose vaikai gali judėti, dainuoti ir pagarbiai dūkti šokių aikštelėje ar prie scenos.
Scenarijaus autorė ir režisierė Sigita Pikturnaitė-Kamandulienė

Prieš renginį BILIETAI BRANGS.

NUOLAIDOS:
Perkant 3 ir daugiau bilietų taikoma nuolaida.
Vaikai dar neturintys 2 metų, įleidžiami nemokamai. Jau sulaukusiems 2 metų, reikalingas atskiras bilietas.
Renginio trukmė: 1 val.
Renginys gali būti fotografuojamas bei filmuojamas, todėl žiūrovų atvaizdas gali būti matomas renginio nuotraukose soc. tinkluose ar kituose organizatorių šaltiniuose

Koncertas KITAVA | 25 metų istorija
2026-02-10 18:00
Koncertas KITAVA | 25 metų istorija2026-02-10 18:00
BILIETAI
Muzika, kuri kvepia medumi…
Ir vakaras, kuriame jautiesi taip, lyg būtum tarp savų.
KITAVA 25 – tai ne tik jubiliejus.
Tai susitikimas, kuriame sustoja laikas: kai dainos ne šiaip skamba, o primena, dėl ko verta gyventi lėčiau, šilčiau ir tikriau.
Kai šypsenos būna nesuvaidintos, žodžiai — paprasti, o ryšys su publika — toks, kokio seniai pasiilgome.
Šioje ypatingoje programoje skambės visų laikų mėgstamiausios KITAVOS dainos ir naujos vinilinės plokštelės „Kvepia medumi“ kūriniai.
Tai vakaras, sukurtas iš jausmo, artumo ir tikrumo — taip, kaip KITAVA moka geriausiai gyvo garso koncerte!
Ateikite kartu pasidovanoti šilto prisiminimo.
Kartais jo užtenka, kad viskas vėl įgautų prasmę.

Vasario 16-oji – Lietuvos valstybės atkūrimo diena
2026-02-16 10:00 - 19:00
Vasario 16-oji, Lietuvos valstybės atkūrimo diena, Mažeikiuose

Šią dieną Mažeikiuose vyks daug renginių: į tradicinį bėgimą bursis šios sporto šakos entuziastai, bus atidaryta moksleivių kūrybos paroda, veiks kūrybinės dirbtuvės. Šventinę dieną vainikuos apdovanojimų įteikimo ceremonija, šventinis koncertas.

Lietuvos valstybės atkūrimo diena Mažeikiuose prasidės 10.00 val. šv. Mišiomis Švč. Jėzaus Širdies bažnyčioje.

11.00 val. Nepriklausomybės aikštėje – Lietuvos valstybės vėliavos pakėlimo ceremonija.

11.30 val. startuos tradicinis, 10-asis, šventinis bėgimas „Bėgame už laisvę“.

14.00 val. muziejuje – Mažeikių dailės mokyklos moksleivių kūrybos parodos „Laisvės laboratorija“ atidarymas, kūrybinės dirbtuvės „Šventinis ledinukas“.

17.00 val. Mažeikių kultūros centro Didžiojoje salėje – iškilminga Mažeikių rajono savivaldybės apdovanojimų įteikimo ceremonija ir šventinis koncertas.

Švęsti Vasario 16-ąją kviečiami visi – mažeikiškiai ir miesto svečiai.

PAKEISTA DATA. Muzikinė išpažintis spektaklis, miuziklas „Pranašas. Kai iš meilės užsidega rankos“
2026-02-20 18:30

PASIUTPOLKĖ SU AMBROZIJA
2026-02-22 14:00
BILIETAI
PASIUTPOLKĖ SU AMBROZIJA
naujausias grupės „Ambrozija“ projektas
Pasaulyje siautėja politinė pasiutpolkė. Lietuvoje savo pasiutpolkę šoka kainos. Už lango pasiutpolkę siūlo nenuspėjami lietuviški orai, o į Mažeikius atvyksta tikra muzikos ir humoro pasiutpolkė. Nuotaikingiausios Lietuvos kapelos – SADŪNAI ir NEŠPĖTNI BERNAI, scenos grandas RYTIS CICINAS ir tikri humoro meistrai Giedrius Viduolis – TATA ir Jonas Buziliauskas – BEAUSIS jums siūlo ekstravagantišką, nepakartojamą muzikos ir humoro šou – PASIUTPOLKĖ SU AMBROZIJA. Kartu su muzikantais dainuosite jūsų pamėgtas dainas, pritarsite patiems populiariausiems Ryčio Cicino šlageriams, kvatositės iki ašarų ir, žinoma, kad jūsų laukia begalės siurprizų, netikėtumų ir dovanų, nes PASIUTPOLKĖ SU AMBROZIJA- tai tikrai geras pasirinkimas.
Koncertas vyks vasario 22 d., 14 val., Mažeikių kultūros centre.
Bilietus platina kultūros centro kasa ir ticketmarket.lt.

Spektaklis „NenuGALĖTieji“ skirtas 19-metės Ramintos kovai su sunkia liga
2026-02-24 18:00
BILIETAI

Vilties vakaras su meno terapijos spektakliu „NenuGALĖTIeji“.
Renginys skirtas paremti 19-metės Ramintos gydymą, reabilitaciją ir kasdienę priežiūrą.
Raminta (19 m.) – labai jauna mama, šiuo metu kovojanti su agresyvia šlaunikaulio osteosarkoma. Po sudėtingos operacijos jai taikoma intensyvi chemoterapija, o priešaky laukia ilgas gydymo ir reabilitacijos kelias.
Paauglystėje Raminta neteko tėčio, o mama dėl sunkumų nebegalėjo ja rūpintis, todėl merginą priglaudė ir užaugino teta. Tai buvo pirmasis didelis gyvenimo etapas, pareikalavęs daug brandos ir jėgų.
Šiandien Raminta viena augina beveik dvejų metukų dukrytę, kuri jai yra didžiausias įkvėpimas kovoti. Šiuo sunkiu laikotarpiu ją palaiko gyvenimo draugas ir jo šeima. Šeši žmonės gyvena viename bute, todėl galimybių ir išteklių jų kasdienybei labai trūksta.
Dėl ligos Raminta neturėjo galimybės mokytis ir dirbti – jos dienos tapo nuolatinės kovos valandomis.
Šiandien jai reikia mūsų visų pagalbos, kad galėtų tęsti gydymą, atsistoti ant kojų ir pasirūpinti savo dukrele.
Surinktos lėšos bus skiriamos Ramintos gydymui, reabilitacijai, vaistams, slaugai ir būtinoms sveikimo išlaidoms.
Ramintos kova yra tikra. Ji vyksta čia ir dabar.
Tokios istorijos dažnai lieka už uždarų durų – tyliai išgyvenamos tarp gydymo vizitų, nerimo dėl rytojaus ir mažų kasdienybės pergalių.
Kviečiame atverti tą tylą ir išgirsti tai, ką sunku pasakyti žodžiais.
Būtent dėl to pasirinktas meno terapijos spektaklis „NenuGALĖTIeji“ – kūrinys, kuriame tikri žmonės kalba apie tai, kas iš tikrųjų skauda, gąsdina, žeidžia, bet kartu suteikia šviesos ir vilties.
Tai ne tik spektaklis.
Tai susitikimas su gyvenimu tokiu, koks jis yra – trapiu, jautriu, bet kupinu jėgos judėti pirmyn.

Meno terapijos spektaklis „NenuGALĖTIeji“ – trapia būties tema prabylantis dramos ir šokio spektaklis, sukurtas pagal tikras onkologinių pacientų istorijas. Spektaklyje subtiliai susipina meno terapijos principai ir penkių pacientų išgyvenimai. Tai tikrų onkologinių pacientų išgyvenimų pasakojimas, kuriame meilė, baimė, netektys ir viltis susipina į vieną galingą istoriją.
Kiekviena istorija – tai žmogaus kovos, praradimų, svajonių ir atgimimo liudijimas, artimas kiekvienam, kuris kada nors ieškojo šviesos tamsoje.
Spektaklio režisierė Aušra Žukaitė-Kupčiūnienė, ne vienerius metus dirbanti su sergančiais žmonėmis pagal šveicarų sukurtą teatro terapijos modelį, kurdama „Išgyvenimų teatrą“, priėmė spektaklio iniciatoriaus Virginijaus Šaulio pasiūlymą / kvietimą pritaikyti tuos pačius principus šiai teatro scenai.Tai meno terapija, padedanti paleisti baimes, atleisti sau ir jautriau pažvelgti į gyvenimą. Tikros istorijos. Tikros emocijos.

Visa tai scenoje perteikia Nacionalinio Kauno dramos teatro aktoriai: Ugnė Žirgulė, Ridas Žirgulis bei jaunosios, dar augančios kartos atstovė Nika Šilova. Kauno valstybinio muzikinio teatro šokėjai Gintaras Visockis, Ana Buchovskaja-Zamulskienė.
Spektaklio choreografas Gintaras Visockis šokio kalba, šviesa ir muzikiniais viražais subtiliai perteikia emocijas, lydinčias tikrų pacientų istorijas.
Šio kūrinio tikslas – ne stebinti režisūriniais sprendimais, o kurti akimirkas ir būsenas, kurios gydo vidinius skaudulius.
Tai kelionė per skausmą, išsilaisvinimą ir viltį – žiūrovas ne tik stebi, bet ir atpažįsta save.

Mažeikių Rotary klubas “Liberta“ ir Mažeikių onkologinių ligonių asociacija “Sveik veik“ vienija jėgas, kad parama ir viltis pasiektų tuos, kuriems jų labiausiai reikia. Onkologinių ligonių asociacija „Sveik veik” bendradarbiauja su viena didžiausių skėtinių nevyriausybinių organizacijų POLA, kuri atstovauja onkologinių pacientų interesus.
Rotary klubas „Liberta“ prisideda rinkdamas lėšas, kad tokios iniciatyvos galėtų plėstis:
daugiau pagalbos šeimoms, daugiau prevencijos ir daugiau bendruomenės stiprinimo Mažeikiuose.

Įsigydami bilietą – jūs tiesiogiai prisidedate prie Ramintos gydymo, asociacijos „Sveik veik“ veiklos ir Mažeikių regiono pagalbos iniciatyvų.
Jūsų pagalba – tai ne tik parama.
Tai viltis, stiprybė ir šviesesnis rytojus jaunai mamai ir jos dukrytei.

Renginio organizatoriai: Mažeikių Rotary klubas LIBERTA
AČIŪ DRAUGAMS: Mažeikių Kultūros centrui, bilietų platintojui Ticetmarket

Džordana Butkutė
2026-02-27 18:00
BILIETAI
2026-aisiais pop karalienė leisis į koncertinį turą per Lietuvos kultūros centrus, kuriuose kiekvienas žodis, atodūsis, žvilgsnis ir kiekviena daina taps asmeniniu pokalbiu su žiūrovu. Jos koncertuose, kurie prikausto įspūdingu apšvietimu ir aukščiausios kokybės garsu, skambės visų laikų populiariausi, naujai aranžuoti superhitai. O pati Džordana bus arčiau nei bet kada, su dar daugiau širdies, natūralaus juoko ir atvirų išpažinimų.
„Tokiose salėse viskas yra intymiau, išsitrina ribos tarp scenos ir klausytojų – aš matau jų akis, matau, kaip jie spurda, kaip džiaugiasi ar jaudinasi. Elegijus sako, kad kultūros centruose aš net pati visai kitaip kalbu su publika, nes įsijungia kažkoks giminės efektas – visi pasidaro tokie artimi, savi. Labai šiltas, jaukus jausmas“, – su šypsena prisipažįsta Džordana.
Dž. Butkutės turas sausio 9 d. prasidės Alytaus kultūros centre. Per 4 mėnesius dainininkė taip pat surengs pasirodymus Klaipėdoje, Marijampolėje, Šilalėje, Tauragėje, Zarasuose, Ignalinoje, Telšiuose, Plungėje, Kretingoje, Šilutėje ir kituose miestuose.

Koncertas „Tėvų dainos“
2026-03-01 17:00

„InterAkcija 2026“ | PJESĖ GYVENANTIEMS IŠNYKIMO LAIKAIS
2026-03-03 18:00
Miranda Rose Hall
PJESĖ GYVENANTIEMS IŠNYKIMO LAIKAIS

Iš anglų kalbos išvertė Laimonas Vaičius
„Perskaičiau pjesę ir supratau: aš noriu dar pagyventi, nors laikas senka. Mane labiausiai sukrėtė tai, kokia ši tarptautinį pripažinimą pelniusi pjesė yra aktuali Lietuvoje ne tik ekologiniu, bet ir visuomeniniu požiūriu. Pagal Jungtinių tautų tyrimus, Lietuva yra antra sparčiausiai nykstanti tauta pasaulyje. Mes, kaip ir daugelis kitų reiškinių pasaulyje, esame ant išnykimo ribos. Ilgą laiką pirmavome, bet per ateinančius porą dešimtmečių išnykimo prognozė baisi – lietuvių bus beveik trisdešimčia procentų mažiau. Tai baisu. Aš noriu, kad geras gyvenimas tęstųsi. Bet mūsų likimas? Koks mūsų ateities scenarijus? Man svarbu kurti ateitį šiandien. Ir šis spektaklis yra mano manifestas gyvenimui“, – sako spektaklio režisierius Antanas Obcarskas
Tai kūrinys apie gyvenimo vertę, mirties neišvengiamybę, atsiradimo stebuklą ir išnykimo teorijas. Pagrindinis pjesės veikėjas pasakoja apie mūsų planetą – kaip ji pradėjo formuotis, kaip atsirado ir išnyko įvairios rūšys ir kaip gyvename šiais laikais. Ar gali būti, kad pramonės, žmogaus veiklos, įvairių verslo šakų sąlygota klimato krizė atvedė žmoniją prie šeštojo išnykimo ribos?
Masinis išnykimas – tai geologinis laikotarpis, kai išnyksta didelė dalis biologinės įvairovės arba atskirų rūšių – bakterijų, grybų, augalų, žinduolių, paukščių, roplių, varliagyvių, žuvų, bestuburių. Paskutinis penktasis masinis išnykimas buvo prieš 65,5 mln. metų, kai Žemėje nebeliko dinozaurų.
Pasauliui atsidūrus ties ekologinės katastrofos slenksčiu, turime persvarstyti ir tai, kaip tvariau galėtų veikti teatras. Lietuvos nacionalinis dramos teatras kartu su dar 13 kitų lyderiaujančių Europos teatrų (Šveicarijos, Italijos, Prancūzijos, Kroatijos, Vengrijos, Švedijos Portugalijos, Belgijos, Taivano, Slovėnijos ir kt.) pirmą kartą istorijoje vykdo bendrą projektą STAGES, siekiant sukurti tvaresnio teatro metodiką.
Visi projekte dalyvaujantys teatrai pagal amerikiečių autorės Miranda Rose Hall pjesę kuria spektaklį, kuriame pirmą kartą į ekologiškumą teatre siekiama pažvelgti iš esmės, o ne deklaratyviai ir paviršutiniškai.
Projekto iniciatorė režisierė Katie Mitchell kartu su Miranda Rose Hall adaptavo pjesę taip, kad ši galėtų būti perstatoma ir aktualizuojama kiekvienoje šalyje, kur yra perkuriamas spektaklis.
Siekiama, kad spektaklis „Pjesė gyvenantiems išnykimo laikais“ kiekvienoje šalyje būtų kuriamas taupant išteklius, taip pat atsisakant nebūtinų kelionių, skrydžių. Rodant spektaklį, jame gali būti naudojama tik ta elektra, kurią sugeneruoja scenoje esantys aktoriai, naudojama galia negali viršyti 150 vatų.
Spektaklio sukūrimas yra finansuojamas Europos Sąjungos „Kūrybiškos Europos“ programos lėšomis.
Spektaklis sukurtas kartu su partneriais: Théâtre Vidy-Lausanne, R.B. Jérôme Bel, STAGES – Sustainable Theatre Alliance for a Green Environmental Shift: Dramaten Stockholm, National Theater & Concert Hall Taipei, NTGent, Piccolo Teatro di Milano – Teatro d’Europa, Teatro Nacional D. Maria II, Théâtre de Liège, Croatian National Theatre in Zagreb, Slovene National Theatre Maribor, Trafo, MC93, Maison de la culture de Seine-Saint-Denis
Šis spektaklis yra projekto „Tvarus teatras?“, kurį sumanė Katie Mitchell, Jérôme Bel, Théâtre Vidy-Lausanne, bendradarbiaudami su Lozanos universiteto Tvarumo kompetencijų centru: du spektakliai ir kūrybinės dirbtuvės, parengtos pagal scenarijus ir atkurtos kiekviename teatre partneryje su vietos komanda, dalis.
KŪRĖJAI:
Režisierius – Antanas Obcarskas
Koncepcijos autorė – Katie Mitchell
Scenografas – Vitalis Čepkauskas
Kompozitorius – Paul Clark
Prodiuserė – Lukrecija Gužauskaitė
Režisieriaus asistentas – Rokas Lažaunykas
VAIDINA:
Gytis Ivanauskas
Choras – Aistė Rocevičiūtė, Vesta Bartašiūtė, Urtė Janavičiūtė, Rokas Siaurusaitis, Aidas Ašmonas, Kamilė Maksvytytė, Laura Marija Rinkevičiūtė, Sibilė Marija Zavadskytė.

Trukmė – 1 val. 10 min.
Premjera – 2024 m. sausio 26 d.
N-12

PIKASO
2026-03-06 19:00

Kovo 11-oji – Lietuvos Nepriklausomybės atkūrimo diena
2026-03-11 10:00 - 16:00
